Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 449

12. évfolyam Évi óraszám: 128 óra Belépõ tevékenységformák Informatikai alkalmazások: A mindenkori korszerû táblázatkezelõ szoftver technikai lehetõségeinek felhasználásával feladatok elvégzése. Szövegfeldolgozás: A tanulók írássebességének fokozása. A hivatali levelezés alapvetõ szakszókincsének megismerésével állami szervek, vállalkozások belsõ, a gazdasági tevékenységgel kapcsolatos külsõ levelek elkészítése. Informatikai alkalmazások Témakörök Tartalmak Táblázatkezelés Állománykezelés az adott táblázatkezelõ programban. Adatok bevitele a táblázatba. A táblázat formázása. Függvények és mûveletek cellákkal. Nyomtatás. Szövegfeldolgozás Témakörök Tartalmak Írássebesség fokozása, a hibátlanságra törekvés követelményének betartásával Gyakran elõforduló szótag-, szó-, mondatrészgyakorlatok és összefüggõ, közepes nehézségû szövegek íratása. Az egyes ujjakat ügyesítõ gyakorlatok íratása. A gyengén vagy rosszul beidegzõdött reflexek korrigálása célirányos hibajavító gyakorlatokkal. Diktálásra gépelés Diktálásra gépelés. Hivatalos iratok tartalmi, formai és nyelvi sajátosságainak elsajátítása A hivatali levelezés alapvetõ szakszókincsének megismertetése, a tartalmi és formai követelmények megtanítása a következõ témájú leveleknél: az állami szervek és a vállalkozások belsõ iratai, a gazdasági tevékenységgel kapcsolatos külsõ iratok. Egyszerûbb tartalmú iratok megfogalmazása, a szokásoknak megfelelõen formába öntése. A továbbhaladás feltételei Informatikai alkalmazások: A tanulók a következõ feladatokat tudják megoldani: egy adott szövegbe táblázatkezelõvel készített diagram megfelelõ elhelyezése; képletek készítése, egyszerû függvények használata és beillesztése egy adott dokumentumba; táblázatok tervezése, létrehozása, importálása, formázása a táblaszerkesztés szabályainak és esztétikai szempontoknak a figyelembevételével; diagramkészítés, táblázat beillesztése egy adott dokumentumba, importálás egyéb (táblázat- és adatbázis-kezelõ) programokból. Szövegfeldolgozás: A tanulók tíz perc alatt legalább 1400 leütés terjedelmû, közepes nehézségû, összefüggõ, nyomtatott, ismeretlen szöveget másoljanak sortartással, tízujjas vakírással, javítószerkezet-használattal, az elõírt hibahatárokon belül. Hibahatár: a leütésszámhoz viszonyított négy ezrelék. A tanulók legyenek képesek tényszerû információt közvetítõ, néhány bekezdésbõl álló, piacképes hivatalos levelet az átvett témakörökben, a megadott adatok és 5-6 felsorolt tartalmi szempont alapján önállóan megfogalmazni és formába önteni. Gondolataikat változatos kifejezésekkel és mondatszerkezetekkel, a megfelelõ nyelvi eszközök használatával, logikai összefüggések alapján bekezdésekbe rendezetten fogalmazzák meg. A megfogalmazott levelet a szokásoknak megfelelõ formában, nyomtatva készítsék el. SZAKMACSOPORTOS ALAPOZÓ OKTATÁS A KERESKEDELEM—MARKETING, ÜZLETI ADMINISZTRÁCIÓ SZAKMACSOPORTRA

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes